Насир Искендер уулу
Насир Искендер уулу (1933-жылы туулган, Кетмен-Төбө өрөөнү, Кызыл-Өзгөрүш айылы) - манасчы. «Манасты» 12 жашынан эле айта баштаган. Айтуучулук шыгынын жаралышын бардык манасчылар сыяктуу эле сырткы күчтүн колдоосу, башкача айтканда түш көрүү салты мененбайланыштырат. Андан «Манас» эпосунун «Алооке кан», «Манастын туулушу, балачагы», «Кыргыздардын Анжиянга көчүүгө камынганы», «Элдин Ала-Тоого көчкөнү», «МанасАлооке канды жеңгени», «Шоорук кандын кыргыздарга кол салышы, ар элдин башкаруучуларынын дайындалышы», «Алмамбеттин келиши» эпизоддору жазылып алынып, КР УИАнын Кол жазмалар фондусунда сакталып турат.
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7